Tarybos Sprendimas
1976 m. liepos 27 d.,
iš dalies pakeičiantis Sprendimą 73/391/EEB dėl konsultavimo ir informavimo kreditų draudimo, kreditų garantijų ir finansinių kreditų klausimais tvarkos
(76/641/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi savo Sprendimu 73/391/EEB [1] Taryba nustatė konsultavimo ir informavimo kreditų draudimo, kreditų garantijų ir finansinių kreditų klausimais tvarką,
kadangi minėto sprendimo nuostatos taikomos nuo 1974 m. sausio 1 d.;
kadangi patartina, kad, remiantis šios tvarkos taikymo patirtimi reikėtų ją pakeisti ir papildyti,
PRIĖMĖ ŠĮ SPRENDIMĄ:
1 straipsnis
Sprendimo 73/391/EEB Priedo 1 priedo A skyrius pakeičiamas šiuo tekstu:
"A. Kreditų trukmė
Bet kurio suteikto kredito, nesvarbu, ar tai tiekėjo kreditas ar finansinis kreditas, trukmė negali viršyti penkerių metų, pradedant skaičiuoti nuo tokių atskaitos momentų:
1. Gamybos priemonės, susidedančios iš atskirų, savarankiškai naudojamų daiktų (pavyzdžiui, lokomotyvų):
- vidutinė data arba faktinė data, kada pirkėjas fiziškai įsigyja prekes savo šalyje.
2. Gamybos priemonės užbaigtiems gamyklai ar fabrikui, kai tiekėjas neatsako už jų paleidimą eksploatacijon:
- data, kurią pirkėjas fiziškai įsigyja visas pagal sutartį pateiktas prekes (išskyrus atsargines dalis).
3. Statybos sutartys, kai rangovas neatsako už statinių eksploatacijos pradžią:
- data, kai užbaigiama statyba.
4. Įrengimo (arba statybos) sutartys, kai tiekėjas (arba rangovas) yra atsakingas pagal sutartį už eksploatacijos pradžią:
- data, kai tiekėjas (arba rangovas) užbaigia įrengimą (arbastatybą) ir preliminarius bandymus, įrodančius, kad viskas parengta eksploatacijai, nesvarbu, ar tuo metu įrenginys (ar konstrukcija) yra perduodamas ar neperduodamas pirkėjui pagal sutarties sąlygas ir neatsižvelgiant į bet kurį besitęsiantį įsipareigojimą, kurį tiekėjas (arba rangovas) gali būti prisiėmęs, pavyzdžiui, garantuoti įrenginio veiksmingą funkcionavimą ar parengti vietinius darbuotojus.
5. 2, 3 ir 4 punktuose nurodytais atvejais, kai sutartyje numatytas atskirų projekto dalių atlikimas:
- data, kada pradedama vykdyti kiekviena atskira dalis arba jų vidutinės datos, arba, kai tiekėjas yra sudaręs sutartį ne visam projektui, o tik jo esminei daliai, kada pradedamas vykdyti visas projektas."
2 straipsnis
Sprendimo 73/391/EEB priedo 2 priedas pakeičiamas šiuo tekstu:
"TAIKYTINA VERČIŲ SKALĖ
I kategorija: | iki 750000 specialiųjų skolinimosi teisių, |
II kategorija: | nuo 600000 iki 1200000 specialiųjų skolinimosi teisių, |
III kategorija: | nuo 1000000 iki 2200000 specialiųjų skolinimosi teisių, |
IV kategorija: | nuo 2000000 iki 3200000 specialiųjų skolinimosi teisių, |
V kategorija: | nuo 3000000 iki 5000000 specialiųjų skolinimosi teisių, |
VI kategorija: | nuo 4800000 iki 7600000 specialiųjų skolinimosi teisių, |
VII kategorija: | nuo 7400000 iki 11200000 specialiųjų skolinimosi teisių, |
VIII kategorija: | nuo 10000000 iki 22000000 specialiųjų skolinimosi teisių, |
IX kategorija: | nuo 20000000 iki 44000000 specialiųjų skolinimosi teisių, |
X kategorija: | daugiau kaip 40000000 specialiųjų skolinimosi teisių." |
3 straipsnis
Pataisytos nuostatos pakeičia anksčiau Tarybos priimtas nuostatas.
4 straipsnis
Šis sprendimas yra skirtas valstybėms narėms.
Priimta Briuselyje, 1976 m. liepos 27 d.